
ДО
ОБЩИНСКИ СЪВЕТ
БУРГАС




Д О К Л А Д Н А    З А П И С К А

ОТ  ДИМИТЪР НИКОЛОВ НИКОЛОВ 
КМЕТ НА ОБЩИНА БУРГАС



ОТНОСНО: Промяна в характера на собствеността - от частна общинска собственост в публична общинска собственост на общински имот, представляващ УПИ ХIIІ в кв.32 по ПУП-ПРЗ на кв. Горно Езерово,                   гр. Бургас, отреден за детска градина.


УВАЖАЕМИ ОБЩИНСКИ СЪВЕТНИЦИ,

Съгласно влязло в сила ЧИ на ПУП-ПРЗ на кв. Горно Езерово,                гр. Бургас, одобрено със Заповед №1536/08.06.2015г. на Заместник кмет „Строителство, инвестиции и регионално развитие“ при Община Бургас, УПИ ХІІІ в кв.32, целият с площ 3900 кв. м е отреден „За детска градина“.
Същият е образуван от бивш  УПИ III, кв. 32, целият с площ                10714 кв. м, отреден „за Бригадирски лагер“, съсобствен между Община Бургас и ЗКПУ „Тракия“, в който Общината притежава идеални части, съгласно Акт №8172/04.09.2015 г. за частна общинска собственост, с който са актувани 1561/10714кв.м идеални части от бивш УПИ ІІІ, кв.32, обособени в ПИ с идентификатор 07079.829.187 по КК на гр. Бургас, целият с площ 1561 кв.м и Акт № 8173/04.09.2015 г. за частна общинска собственост, с който са актувани 1268/10714кв.м идеални части от бивш УПИ ІІІ, кв.32, обособени в ПИ с идентификатор 07079.829.187 по КК на гр. Бургас, целият с площ 1268 кв.м;
От общата площ на общинските имоти по цитираните АОС, 1900 кв. м попадат в нов УПИ ХІІІ, кв.32, целият с площ 3900 кв. м, отреден „За детска градина“, 100 кв. м попадат в нов УПИ ХХVІ, кв. 32, отреден „За ТП“, а останалите – в улична регулация между о.т 78 и о.т. 79.
Съсобственият, нов УПИ ХІІІ в кв.32 е отразен като на ПИ с идентификатор 07079.829.532  с площ 3899 кв. м, в одобрените Кадастрална карта и кадастрални регистри / КККР/ на гр. Бургас.
С договор за дарение от 02.08.2017г., вписан на 14.08.2017г., том 29, №105, вх.рег.№10630 в Агенция по вписванията – Бургас, ЗКПУ „Тракия“, дарява на Община Бургас собствения си недвижим имот, представляващ 2000/3900 кв. м  ид. части от УПИ ХІІІ, кв. 32, с площ 3900 кв. м, отреден „За детска градина“, с идентификатор 07079.829.532 по  одобрени Кадастрална карта и кадастрални регистри / КККР/ на гр. Бургас.
С придобиване на собствеността върху целия имот от Община Бургас, след одобрено ЧИ на ПУП – ПРЗ на бивш УПИ III, бивш кв.32, кв. Горно Езерово, гр. Бургас и с оглед факта, че новообразуваният  УПИ ХІІІ, кв. 32, с площ 3900 кв. м е отреден за обект „за трайно задоволяване на обществени потребности от местно значение, определени от общинския съвет.“, съгласно чл.3, ал.2, т.3 от ЗОС е необходимо Общински съвет – Бургас, със свое решение да определи характера на собствеността върху имота за публична общинска собственост.
В условията на одобрена КК на гр. Бургас, в която новообразувания УПИ ХІІІ, кв. 32, с площ 3900 кв. м, отреден „За детска градина“ е отразен като ПИ с идентификатор 07079.829.532, с площ 3899 кв. м, следва да се състави нов Акт за общинска собственост, при съобразяване с отреждането на имота за обект на публичната общинска собственост.
Във връзка с гореизложеното, на основание чл.21, ал.1, т.8  от Закона  за  местното  самоуправление  и  местната администрация /ЗМСМА/, чл.6, ал.2 от Закона за общинска собственост /ЗОС/ и чл.6, ал.2, предложение последно от Наредбата  за  реда  за  придобиване,  управление  и  разпореждане  с  общински  имоти  и  вещи,   приета  от  Общински  съвет – Бургас, предлагам на Общински съвет – Бургас да вземе следното 

Р Е Ш Е Н И Е :

Обявява за публична общинска собственост общински имот, представляващ УПИ ХІІІ, кв. 32, с площ 3900 кв. м, отреден „За детска градина“ по ПУП-ПРЗ на кв. Горно Езерово, гр. Бургас, съответен на ПИ с идентификатор 07079.829.532, с площ 3899 кв. м по  одобрените Кадастрална карта и кадастрални регистри /КККР/ на гр. Бургас, при съседи: 07079.829.539, 07079.829.538, 07079.829.537, 07079.829.535, 07079.829.534, 07079.829.533, 07079.829.545, 07079.829.531, 07079.829.186, 07079.829.185.
Приложение: Заповед №1536/08.06.2015г. на Заместник кмет „Строителство, инвестиции и регионално развитие“ при Община Бургас; Скица – извадка от ПУП-ПРЗ № 158/24.03.2017г. от дирекция „Устройство на територията“; Акт № 8172/04.09.2015 г. за частна общинска собственост; Акт № 8173/04.09.2015 г. за частна общинска собственост; Договор за дарение от 02.08.2017г., вписан на 14.08.2017г., том 29, №105, вх.рег.№10630 в Агенция по вписванията–Бургас; скица №15-386133/07.09.2015г., издадена от СГКК – Бургас.

